**Pkp 10**

**Eelnõu nr 9**

**I lugemine**

*koosseisu häälteenamus*

|  |  |  |
| --- | --- | --- |
| VIIMSI VALLAVOLIKOGU | | |
|  | | |
| **MÄÄRUS** | | |
|  | | |
|  | | |
| Viimsi | | 18. juuni 2019 nr |
|  | | |
|  | | |
| Viimsi valla tänavavalgustuse arengukava 2019-2029 vastuvõtmine |  | |
|  | | |
|  | | |
| Määrus kehtestatakse kohaliku omavalitsuse korralduse seaduse § 6 lõike 1, § 37 lõike 3 punkti 2 alusel. | | |
|  | | |
|  | | |

1. Võtta vastu Viimsi tänavavalgustuse arengukava 2019-2029 (juurde lisatud).
2. Määrus jõustub kolmandal päeval pärast avalikustamist Riigi Teatajas.

|  |  |
| --- | --- |
|  | |
|  | |
|  | |
|  | |
|  | |
| Taavi Kotka |  |
| Vallavolikogu esimees |  |

Eelnõu esitaja: Viimsi Vallavalitsuse ehitus- ja kommunaalosakond

Eelnõu koostaja: Alar Mik, ehitus- ja kommunaalosakonna juhataja

Kooskõlastanud:

Margus Kruusmägi Alar Mik

abivallavanem ehitus- ja kommunaalosakonna juhataja

Helen Rives

vallasekretär

|  |  |
| --- | --- |
| **Seletuskiri** | |
|  | |
| Viimsi Vallavolikogu määruse “Viimsi valla tänavavalgustuse arengukava 2019 – 2029 vastuvõtmine“ eelnõu juurde |  |
|  | |
|  | |

1. **Sissejuhatus**

Käesolev Viimsi valla tänavavalgustuse arengukava 2019-2029, edaspidi ka lühendina TVAK, on Viimsi valla tänavavalgustuse valdkonna arengu alusdokumendiks, andes meetmed valdkonna jätkusuutlikuks arenguks.

Käesoleva eelnõuga tehakse ettepanek võtta vastu Viimsi tänavavalgustuse arengukava aastateks 2019-2029. Käesoleva arengukavaga antakse ülevaade Viimsi tänavavalgustuse hetkeseisust, senisest valdkondliku töö korraldamisest ja arengu eeldustest ning võimalustest, tagamaks kogu vallas terviklik ja tasakaalustatud teevalgustuse valdkonna areng.

Antud arengukava on koostatud AS KH Energia-Konsult ning vallavalitsuse ehitus- ja kommunaalosakonna töögrupi poolt.

1. **Eesmärk**

TVAK on Viimsi valla teevalgustuse valdkonna arengu alusdokument, mis annab meetmed valla tasakaalustatud arenguks, arvestades tänavavalgustuse kõiki aspekte – tänavavalgustussüsteemide toimimise tagamist, tänavavalgustussüsteemide moderniseerimist, tänavavalgustussüsteemide võrgustiku laiendamist, energiasäästu ja valgusreostuse vältimist. TVAK sõnastab valdkonna põhilised eesmärgid, TVAK koosseisus on tegevuskava 5-aastase perioodi kohta ning on esitatud strateegilised suunad ja strateegia tänavavalgustuse valdkonna korraldamiseks ja arengukavas nimetatud eesmärkide saavutamiseks. TVAK koostamise eesmärk on luua terviklik Viimsi valla tänavavalgustussüsteemide ja -valdkonna käsitlus ja sellest lähtuvalt välja töötada põhimõtted ning keskkonda sobivad lahendused ja erinevate haldusalade, omanike ning arendajate vastutus ning määratleda ära perspektiivne tänavavalgustuskorralduslik tegevus ja vastutus.

1. **Eelnõu sisu ja võrdlev analüüs**

Arengukavas kirjeldatakse põhjalikult olemasolevat olukorda tänavavalgustuse valdkonna osas ja selle korraldamisel. TVAK-is esitatakse perspektiivsed lahendused ja maksumused ning koostatakse perspektiivsete lahenduste ettepanekud, soovitatud valdkonna edasise arendamise suunad ja tegevuskava nende elluviimiseks.

1. **Määruse mõjud**

Arengukava mõjutab kogu teevalgustuse valdkonna arengut Viimsi vallas ning mõjutab siinset elukeskkonda. Teevalgustus on oluline, tagamaks liiklusohutus ning luues turvalisust. Arengukava realiseerimisega paraneb valla elukeskkond ja avalik ruum. TAVK eesmärk on pakkuda parimat võimalikku ohutu ja turvalise avaliku ruumi ja teede teenust valla elanikele, esitades selge tegevuskava teede valgustamisel ja tegevuste elluviimisel.

1. **Määruse rakendamiseks vajalikud kulutused ja määruse rakendamise eeldatavad tulud**

Määruse rakendamine eeldab teevalgustuse rahastust vähemalt käesoleva eelarveaasta tasemel (2019 aastal 980 000 eurot, lisaks EL toetused), kavandatud on sisse stabiilne suurenemine (seoses taristu suurenemisega) ning samuti on ette nähtud säästlike valgustite kasutamine. Arengukava eelarves toodud tegevused on ülevaade valdkonnapõhistest kuludest, mis võivad jaotuda omakorda juba erinevate tegevussuundade eelarvetesse. Võimalik on saada lisarahastust fondide ja projektide abiga (LED projektid) ja ajatada teatud tegevusi. Arengukava eeldab teevalgustuse valdkonna korraldamisel edaspidi senisest süsteemsema tegevuse sisseseadmist.

1. **Eelnõu kooskõlastamine**

Arengukava eelnõu on esitatud kooskõlastamiseks Viimsi Vallavolikogu komisjonidele ning kooskõlastatud Viimsi Vallavalitsuse 11.06.2019 istungil. Arengukava eelnõu on kavas panna avalikule väljapanekule ettepanekute esitamiseks peale I lugemist juunikuu volikogu istungil ning seejärel suunata II lugemisele nii vallavalitsusse (koos esitatud ettepanekute läbivaatamisega) kui ka volikokku.

|  |
| --- |
|  |
|  |
|  |
|  |
| Alar Mik  ehitus- ja kommunaalosakonna juhataja |